A4-0039/97

Πρόταση κανονισμού του Συμβουλίου για την αναπροσαρμογή και τον καθορισμό ετήσιας διαδικασίας αναπροσαρμογής των τιμών που προβλέπονται στο άρθρο 13 του παραρτήματος VII του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων όσον αφορά τις ημερήσιες αποζημιώσεις αποστολής στο εσωτερικό του ευρωπαϊκού εδάφους των κρατών μελών της Ευρωπαϊκής Ένωσης (COM(96)0451 - C4-0542/96 - 96/0232(CNS) )

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 1α (νέα)

>Κείμενο μετά την ψηφοφορία στο ΕΚ>

έχοντας υπόψη τις δημοσιονομικές προοπτικές που εγκρίθηκαν στο πλαίσιο της διοργανικής συμφωνίας της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας έγκρισης του προϋπολογισμού,

(Τροπολογία 2)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

εκτιμώντας ότι, στο πλαίσιο της διοργανικής συνεργασίας και κυρίως των πορισμάτων περί εξορθολογισμού των διοικητικών δαπανών, θα ήταν σκόπιμο να θεσπιστούν κοινά κριτήρια σε ό,τι αφορά τις διατάξεις που διέπουν τα έξοδα αποστολής,

(Τροπολογία 3)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

εκτιμώντας ότι η αρμόδια για τον προϋπολογισμό αρχή πρέπει να ενημερώνεται για τις ετήσιες αναπροσαρμογές με έγγραφα που θα συνοδεύουν τις καταστάσεις προβλεπομένων εξόδων των θεσμικών οργάνων,

(Τροπολογία 4)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

εκτιμώντας ότι κάθε θεσμικό όργανο οφείλει να αιτιολογεί το σύνολο που προβλέπει ως έξοδα αποστολής στην κατάσταση προβλεπομένων εξόδων του, με βάση ένα ετήσιο πρόγραμμα εργασίας,

(Τροπολογία 5)

Αιτιολογική σκέψη 5γ (νέα)

>Κείμενο μετά την ψηφοφορία στο ΕΚ>

εκτιμώντας ότι κάθε θεσμικό όργανο, κατά την άσκηση των αρμοδιοτήτων που του αναγνωρίζει ο Δημοσιονομικός Κανονισμός στο θέμα της αυτόνομης εκτέλεσης του προϋπολογισμού, μεριμνά για την αυστηρή εφαρμογή των αρχών της χρηστής δημοσιονομικής διαχείρισης και ιδίως της εξοικονόμησης πόρων και της σχέσης κόστους/αποτελεσματικότητας,

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 4

Άρθρο 13, παράγραφος 9, νέο εδάφιο του παραρτήματος VII

>Αρχικό κείμενο>

Η Επιτροπή αναπροσαρμόζει κατ´έτος, πριν από τις 31 Μαρτίου, τις τιμές που προβλέπονται στις παραγράφους 1 και 2 με βάση τους δείκτες τιμών στα ξενοδοχεία, τις καφετέριες, τα εστιατόρια (HORECA), τις οποίες δημοσιεύει η Στατιστική Υπηρεσία (EUROSTAT) τον Νοέμβριο του αμέσως προηγουμένου έτους, καθώς και βάσει των αντιστοίχων συναλλαγματικών τιμών. Ενημερώνει σχετικά τα άλλα θεσμικά όργανα. Η απόφασή της αρχίζει να ισχύει από την 1η ημέρα του μήνα που ακολουθεί την έκδοσή της.

>Κείμενο μετά την ψηφοφορία στο ΕΚ>

Η Επιτροπή αναπροσαρμόζει κατ´έτος πριν από τις 31 Μαρτίου, τις τιμές που προβλέπονται στις παραγράφους 1 και 2 με βάση τους δείκτες τιμών στα ξενοδοχεία, τις καφετέριες, τα εστιατόρια (HORECA), τις οποίες δημοσιεύει η Στατιστική Υπηρεσία (EUROSTAT) τον Νοέμβριο του αμέσως προηγουμένου έτους, καθώς και βάσει των αντιστοίχων συναλλαγματικών τιμών. Η Επιτροπή ενημερώνει τα άλλα θεσμικά όργανα για τις νέες παραμέτρους που πρέπει να χρησιμοποιηθούν κατά την εκπόνηση του σχεδίου υπολογισμών για το οικονομικό έτος n + 1. Η αρμόδια επί του προϋπολογισμού αρχή θα πρέπει, σύμφωνα με τη δημοσιονομική διαδικασία, να καθορίσει το εάν οι νέοι αυτοί συντελεστές θα πρέπει να εφαρμοσθούν.

(Τροπολογία 7)

ΑΡΘΡΟ 1α (νέο)

>Κείμενο μετά την ψηφοφορία στο ΕΚ>

Άρθρο 1α

Κάθε θεσμικό όργανο επισυνάπτει στην ετήσια κατάσταση προβλεπομένων εξόδων αιτιολόγηση του αιτήματός του για πιστώσεις που αφορούν έξοδα αποστολής με βάση το ετήσιο πρόγραμμα εργασίας του κατά τομέα δραστηριότητας και συμπεριλαμβανομένων των εξόδων που αφορούν την επαγγελματική επιμόρφωση. Για τους σκοπούς αυτής της αιτιολόγησης, λαμβάνεται υπόψη η ιδιαιτερότητα κάθε οργάνου, παρέχονται δε πληροφορίες για τα μέτρα σχετικά ιδίως με την εκκαθάριση των ημερησίων αποζημιώσεων αποστολής. Αυτά τα μέτρα αποσκοπούν στο να διασφαλιστεί η αυστηρή εφαρμογή των αρχών της χρηστής δημοσιονομικής διαχείρισης και, κατά κύριο λόγο, της εξοικονόμησης πόρων και της σχέσης κόστους/αποτελεσματικότητας.

Ψήφισμα νομοθετικού περιεχομένου σχετικά με την πρόταση κανονισμού (ΕΚ, Ευρατόμ, ΕΚΑΧ) του Συμβουλίου για την αναπροσαρμογή και τον καθορισμό ετήσιας διαδικασίας αναπροσαρμογής των τιμών που προβλέπονται στο άρθρο 13 του παραρτήματος VII του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων όσον αφορά τις ημερήσιες αποζημιώσεις αποστολής στο εσωτερικό του ευρωπαϊκού εδάφους των κρατών μελών της Ευρωπαϊκής Ένωσης (COM(96)0451 - C4-0542/96 -96/0232(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(96)0451 - 96/0232(CNS) ((EE C 349 της 20.11.1996, σελ. 8)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 24 της συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων (C4-0542/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Προϋπολογισμών (A4-0039/97),

1. εγκρίνει, υπό την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει κατά συνέπεια την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημέρωσει σχετικά[semigr ]

4. ζητεί να κινηθεί η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.